CELEX: 32015D0191
Language: el
Date: 2015-02-05 00:00:00
Title: Απόφαση (ΕΕ) 2015/191 της Επιτροπής, της 5ης Φεβρουαρίου 2015 , για την τροποποίηση της απόφασης 2010/670/ΕΕ όσον αφορά την επέκταση ορισμένων χρονικών ορίων που καθορίζονται στο άρθρο 9 και στο άρθρο 11 παράγραφος 1 της εν λόγω απόφασης [κοινοποιηθείσα υπό τον αρθμό C(2015) 466]

7.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 31/31
            
         ΑΠΌΦΑΣΗ (ΕΕ) 2015/191 ΤΗΣ ΕΠΙΤΡΟΠΉΣ
   της 5ης Φεβρουαρίου 2015
   για την τροποποίηση της απόφασης 2010/670/ΕΕ όσον αφορά την επέκταση ορισμένων χρονικών ορίων που καθορίζονται στο άρθρο 9 και στο άρθρο 11 παράγραφος 1 της εν λόγω απόφασης
   
      
         [κοινοποιηθείσα υπό τον αρθμό C(2015) 466]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 10α παράγραφος 8 τρίτο εδάφιο,
   Εκτιμώντας τα ακόλουθα:
   
               (1)
            
            
               Η απόφαση 2010/670/ΕΕ της Επιτροπής (2) καθορίζει τα κριτήρια και τους κανόνες για την επιλογή και την υλοποίηση έργων επίδειξης σε εμπορική κλίμακα, τα οποία αποσκοπούν στην περιβαλλοντικά ασφαλή δέσμευση και αποθήκευση CO2 σε γεωλογικούς σχηματισμούς (στο εξής «έργα επίδειξης CCS»), καθώς και έργων επίδειξης καινοτόμων τεχνολογιών ενέργειας από ανανεώσιμες πηγές (στο εξής «έργα επίδειξης ΑΠΕ»), που καλύπτουν 300 εκατ. δικαιώματα από το απόθεμα για νεοεισερχομένους στο σύστημα εμπορίας εκπομπών της Ένωσης και τους βασικούς κανόνες για την αποτίμηση σε νόμισμα των δικαιωμάτων και για τη διαχείριση των εσόδων.
            
         
               (2)
            
            
               Λόγω της οικονομικής κρίσης, δεν θα είναι δυνατόν να ληφθεί, όσον αφορά μεγάλο αριθμό έργων για τα οποία έχει εκδοθεί απόφαση κατακύρωσης δυνάμει της απόφασης 2010/670/ΕΕ, η τελική επενδυτική απόφαση εντός 24 μηνών από την έκδοση των αποφάσεων κατακύρωσης για τα έργα επίδειξης ΑΠΕ ή εντός 36 μηνών από την έκδοση των αποφάσεων κατακύρωσης για τα έργα επίδειξης CCS. Επομένως, δεν θα είναι επίσης δυνατόν να αρχίσει η εκμετάλλευση των έργων αυτών εντός τεσσάρων ετών από την έκδοση της απόφασης κατακύρωσης. Κατά συνέπεια, τα χρονικά όρια για την τελική επενδυτική απόφαση και την ημερομηνία έναρξης της εκμετάλλευσης θα πρέπει να παραταθούν κατά δύο έτη. Θα πρέπει επίσης να δοθεί μία περίοδος χάριτος ενός έτους όσον αφορά την ημερομηνία έναρξης της εκμετάλλευσης.
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την κλιματική αλλαγή,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/670/ΕΕ τροποποιείται ως εξής:
   
               1.
            
            
               Το άρθρο 9 τροποποιείται ως εξής:
               
                           α)
                        
                        
                           στην πρώτη παράγραφο η φράση «24 μηνών» αντικαθίσταται από τη φράση «48 μηνών»·
                        
                     
                           β)
                        
                        
                           στη δεύτερη παράγραφο η φράση «36 μηνών» αντικαθίσταται από τη φράση «60 μηνών»·
                        
                     
         
               2.
            
            
               Το άρθρο 11 παράγραφος 1 τροποποιείται ως εξής:
               
                           α)
                        
                        
                           στο δεύτερο εδάφιο η ημερομηνία «31 Δεκεμβρίου 2015» αντικαθίσταται από την ημερομηνία «31 Δεκεμβρίου 2017» και η φράση «τέσσερα έτη» αντικαθίσταται από τη φράση «έξι έτη»·
                        
                     
                           β)
                        
                        
                           προστίθενται τα ακόλουθα τρίτο και τέταρτο εδάφια:
                           «Εάν δεν έχει ξεκινήσει η εκμετάλλευση ενός έργου έως την ημερομηνία έναρξης της εκμετάλλευσης που έχει οριστεί για το εν λόγω έργο, η ημερομηνία αυτή παρατείνεται αυτόματα κατά ένα έτος.
                           Οι αποφάσεις κατακύρωσης παύουν να παράγουν έννομα αποτελέσματα αν η εκμετάλλευση του έργου δεν έχει αρχίσει έως την ισχύουσα ημερομηνία έναρξης της εκμετάλλευσης σύμφωνα με το τρίτο εδάφιο. Στην περίπτωση αυτή, οποιαδήποτε χρηματοδότηση έχει εκταμιευτεί ή ληφθεί για σκοπούς εκταμίευσης επιστρέφεται.»
                        
                     
         Άρθρο 2
   Η παρούσα απόφαση εφαρμόζεται επίσης για τα έργα επίδειξης CCS και ΑΠΕ για τα οποία έχει εκδοθεί απόφαση κατακύρωσης πριν αρχίσει η παρούσα απόφαση να παράγει αποτελέσματα.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Φεβρουαρίου 2015.
      
         
            Για την Επιτροπή
         
         Miguel ARIAS CAÑETE
         
            Μέλος της Επιτροπής
         
      
   
   
      (1)  ΕΕ L 275 της 25.10.2003, σ. 32.
   
      (2)  Απόφαση 2010/670/ΕΕ της Επιτροπής, της 3ης Νοεμβρίου 2010, για καθορισμό κριτηρίων και μέτρων χρηματοδότησης έργων επίδειξης σε εμπορική κλίμακα, τα οποία αποσκοπούν στην περιβαλλοντικά ασφαλή δέσμευση και αποθήκευση CO2 σε γεωλογικούς σχηματισμούς, καθώς και έργων επίδειξης καινοτόμων τεχνολογιών ενέργειας από ανανεώσιμες πηγές, στο πλαίσιο του συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας που θεσπίστηκε με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 290 της 6.11.2010, σ. 39).